Coordenadas: 3°41′N 8°47′L﻿ / ﻿3.683, -8.783

**Bioko Norte** é unha das 8 provincias que compoñen a república de Guinea Ecuatorial, a segunda máis poboada, detrás da provincia Litoral, nas costas da rexión continental (Río Muni).

Situada na parte norte da illa de Bioko, limita ao sur coa provincia de Bioko Sur e ao oeste, norte e leste co golfo da Guinea. A súa capital é a cidade de Rebola, situada a poucos quilómetros ao sueste da capital do estado, Malabo.

O seu gobernador é Salvador Bolekia, do Partido Democrático de Guinea Ecuatorial (un partido único que, desde a independencia, goberna a República).

Xeografía
---------

Sitación da provincia en Guinea Ecuatorial
Localízase xeograficamente entre os 3º 40' N e os 8º 50' L, no golfo da Guinea, a uns 40 km ao oeste das costas do Camerún. O deshabitado illote Horacio, situado na costa norte da provincia (3°45′33″N 8°54′30″L﻿ / ﻿3.75917, -8.90833), conta cun faro.

O asentamento máis pequeno da provincia, Santiago de Baney, encóntrase na parte nordeste da provincia. 

Na costa nordeste está a estación turística de Sipopo, que ten un hotel de 200 cuartos dirixido pola cadea hoteleira Sofitel, o "Sofitel Malabo Sipopo Le Golf".

Cuberta polo bosque tropical e con pouco desenvolvemento urbano, a parte central sur inclúe parte do Parque Nacional do Pico Basilé (antigo Pico de Santa Isabel), que é un volcán e a maior montaña da illa de Bioko, e ao tempo da Guinea Ecuatorial, cunha altura de 3 011 msnm. O parque nacional ten unha extensión de 330 quilómetros cadrados, e creouse no ano 2000.

Hai minas antipersoa nos bosques de Rebola, Baney e o val do Moca.

Demografía
----------

| Demografía Histórica |
| --- |
| Censosano | Poboación |
| 

---

 |
| 1983 | 46 221 |
| 1994 | 75 137 |
| 2001 | 231 428 |
| 2014 | 300 000 |

A provincia está habitada por individuos da etnia Bubi que falan a lingua bubi.

O poeta Gerardo Behori Sipi Botau, nado en 1960 en Rebola e que agora vive nos Estados Unidos, é de ascendencia Bubi. Foi membro da Unión Bubi grupo sociopolítico e logo partido político creado para representar os intereses do pobo Bubi da illa de Bioko, que pretendía a incorporación da illa a España ou, no seu defecto, unha administración para a illa diferente da de Río Muni.

Así mesmo Juan Balboa Boneke, tamén nacido en Rebola, escritor e político ecuatoguineano (pai da cantante Concha Buika), membro do Movemento para a Autodeterminación da Illa de Bioko e que foi ministro nun dos gobernos de Teodoro Obiang até que, por discrepancias políticas, en 1994 exiliouse en Valencia.

División político-administrativa
--------------------------------

A provincia está constituída polos seguintes municipios e distritos.

### Municipios

* Malabo
* Baney
* Rebola

### Distritos

* Malabo (*con 11 Consellos de Poboado*)
* Baney (*con 12 Consellos de Poboado*)

Galería
-------

* Illote HoracioIllote Horacio

Notas
-----

1. ↑  Rebola en GeoNames. 11-03-2020.
2. ↑  "Sofitel Malabo Sipopo Le Golf". Sofitel. Arquivado dende o orixinal o 17 de xuño de 2018. Consultado o 19 de xuño de 2021.
3. ↑  Pico Basilé National Park Google maps. Consultado o 19 de xullo de 2021.
4. ↑  "Landmine Monitor Report 2002: Toward a Mine-free World". *Human Rights Watch*, 2002. ISBN 978-1-5643-2277-7, pp. 248.
5. ↑  Tortora, Christina; Dikken, Marcel den & Montoya, Ignacio L. (2016): *Romance Linguistics 2013: Selected papers from the 43rd Linguistic Symposium on Romance Languages (LSRL)*. New York: John Benjamins Publishing Company. ISBN 978-90-272-6768-9, p. 238.
6. ↑  *World Literature in Spanish* (2011): G-Q. ABC-CLIO. ISBN 978-0-313-33770-3, p. 353.
7. ↑  El Laberinto Guineano. Escrito por Emiliano Buale Barikó, páxinas 87, 88 e 89.
8. ↑  Conflictos étnicos y gobernabilidad: Guinea Ecuatorial. Escrito por Muakuku Rondo Igambo, páxinas 75, 76 e 77.
9. ↑  Ministerio del Interior y Corporaciones Locales

|  |  |
| --- | --- |
| Control de autoridades | 
* Wd: Q845834
* GeoNames: 2566978
* MusicBrainz: ID

 |